
ŠAKIŲ RAJONO SAVIVALDYBĖS  TARYBA

SPRENDIMAS

DĖL NEGYVENAMŲJŲ PATALPŲ, ESANČIŲ ŽVIRGŽDAIČIŲ SENIŪNIJOJE, ŽVIRGŽDAIČIŲ MSTL., A. LIORENTAITĖS G. 1,  PERDAVIMO LAIKINAI NEATLYGINTINAI VALDYTI IR NAUDOTIS KUDIRKOS NAUMIESČIO PIRMINĖS SVEIKATOS PRIEŽIŪROS CENTRUI

2011 m. lapkričio 17 d. Nr. T-237
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 13 str. 1 d. 1 p., rajono savivaldybės tarybos 2005 m. gruodžio 22 d. sprendimu Nr.T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į viešosios įstaigos „Kudirkos Naumiesčio pirminės sveikatos priežiūros centras“ 2011 m. spalio 25 d. prašymą Nr. S-86, nusprendžia:

1.
Perduoti viešajai įstaigai „Kudirkos Naumiesčio pirminės sveikatos priežiūros centras“ laikinai neatlygintinai valdyti ir naudotis pagal panaudos sutartį dešimčiai metų rajono savivaldybei nuosavybės teise priklausančias ir šiuo metu Žvirgždaičių pagrindinės mokyklos patikėjimo teise valdomas 28,22 kv. m ploto negyvenamąsias patalpas, esančias Žvirgždaičių seniūnijoje, Žvirgždaičių mstl., A. Liorentaitės g. 1 (Nekilnojamojo daikto kadastro duomenų byloje Nr. 84/10246 unikalus pastato Nr. 4400-0080-5505, pastatas pažymėtas šifru 1C2/p, patalpų indeksai – 2-13, 2-14, 2-16) su 8,19 kv. m bendro naudojimo patalpų, pažymėtų indeksu 1-17 (visų perduodamų patalpų bendras plotas – 36,41 kv. m), Žvirgždaičių medicinos punkto veiklai vykdyti. 



2.
Įgalioti Žvirgždaičių pagrindinės mokyklos direktorių sudaryti ir pasirašyti perduodamų negyvenamųjų patalpų panaudos sutartį bei perdavimo ir priėmimo aktą, parengtus pagal rajono savivaldybės tarybos 2005 m. gruodžio 22 d. sprendimu Nr. T-359 patvirtintas sutarties ir perdavimo-priėmimo akto formas. 



3. Pripažinti netekusiu galios rajono savivaldybės tarybos 2002 m. liepos 25 d. sprendimą Nr. 124 „Dėl negyvenamųjų patalpų, esančių Žvirgždaičių kaime, Žvirgždaičių seniūnijoje, perdavimo laikinai neatlygintinai valdyti ir naudotis“.

